व्खुत्येमास
व्खुत्येमास (रूसी: ВХУТЕМАС, Высшие Художественно-Технические Мастерские, अर्थात "उच्च कलात्मक और तकनीकी कार्यशालाएँ" का संक्षिप्त रूप) मॉस्को में १९२० में स्थापित रूसी सर्वोच्च कला एवं तकनीकी विश्वविद्यालय था, जिसने मॉस्को के स्वोमास की जगह ले ली। कार्यशालाओं को व्लादिमीर लेनिन द्वारा निर्मित किया गया था, जिनके उद्देश्य सोवियत सरकार के शब्दों में, "उच्चतम योग्यता के लिए मास्टर कलाकारों को तैयार करना, और पेशेवर-तकनीकी शिक्षा के लिए बिल्डरों और प्रबंधकों को तैयार करना" था। स्कूल में १०० संकाय सदस्य थे और २,५०० छात्रों ने दाखिला लिया था। व्खुत्येमास का गठन दो स्कूलों के मिलन से हुआ था: स्त्रोगानोव अप्लाइड आर्ट्स स्कूल और मॉस्को चित्रकारी, मूर्तिकारी एवं वास्तुकलाकारी विद्यालय। कार्यशालाओं में कलात्मक और औद्योगिक संकाय थे; कला संकाय ने ग्राफिक्स, मूर्तिकला और वास्तुकला में पाठ्यक्रम पढ़ाया, जबकि औद्योगिक संकाय ने मुद्रण, कपड़ा, चीनी मिट्टी की चीज़ें, लकड़ी के काम और धातु के काम में पाठ्यक्रम पढ़ाया। यह आवांत गार्द कला और वास्तुकला के तीन प्रमुख आंदोलनों का केंद्र था : रचनावाद, तर्कवाद, और सर्वोच्चतावाद। कार्यशालाओं में कर्मचारियों और विद्यार्थियों ने कला और वास्तविकता के प्रति भावनाओं को ज्यामिति की मदद से बदला, जिसमें दिक् के ऊपर ध्यान दिया गया। इसे कला के इतिहास की महान क्रांतियों में से गिना जाता है। १९२६ में स्कूल को एक नए रेक्टर के तहत पुनर्गठित किया गया था और इसका नाम व्खुत्येमास से बदलकर व्खुतेईन बन गया (रूसी: ВХУТЕИН, Высшие Художественно-Технические Инстититут, अर्थात "उच्च कलात्मक और तकनीकी संस्थान"; कार्यालय शब्द को संस्थान से बदल दिया)। अपने दस साल के अस्तित्व के दौरान राजनीतिक और आंतरिक दबावों के बाद, १९३० में इसे भंग कर दिया गया था। स्कूल के संकाय, छात्रों और विरासत को छह अन्य स्कूलों में भेज दिया।